Gluͤckwuͤnſchendes Schaͤfer⸗Gedicht. 
Alß der 

Ehrenveſte ad Wohlweiſe 

Ber CoONSTANTINUS 


Sinderhauſen / 
Vorſtaͤdtiſcher Gerichts / verwandter 
Allhier: 


Und die 
Edle / Viel Ehr⸗ und Tugend⸗ reiche Jungfrau 
B ENI GNA 
Deß Wohl⸗Edlen / Ehren Veſten / Namhafften 
Hoch⸗ und Wohl⸗weiſen 
Herrn JOHANN Efken / 
Dieſer Koͤnigl. Stadt Thorn Wohl⸗ 
verdienten Buͤrgermeiſters / ꝛc. 
Eheleibliche Tochter / 
Den 2. Auguſti dieſes 165 often Jahrs jhren Soch⸗ 
zeitlichen Ehren⸗Tag Feyerlich begiengen. 


Auß den Preusſiſthen Feldern eilfer- 
tig uͤberbracht / 


Georg Segern / der Artzney⸗Kunſt 
befliſſenen. 


— — —— nn — — — 


Gedruckt bey Auchael Karnall. 


Edles / Vornehm⸗/geachtes / 

Mit herꝛlichen Tugenden vnd Gaben 

Wohl,⸗geziertes Paar: 

Fe vielfaͤltige hohe Gutthaten / welche den 
I NMeinen deroſelben beyderſeits Hoh Edle 
Freundſchafft jederzeit mildiglich erzeiget / ha⸗ 
e hen dieſe vnaußgeuͤbte Feder veranlaſſet / ſol⸗ 
che herrliche gelegenheit nicht alfo ſtillſchweigend für- 
über rauſchen zu laſſen / ſondern / zu bezeugen eines de⸗ 
rowegen beharrlich⸗danckbaren Gemuͤhts / ein / wie⸗ 
wohl geringes / jedoch auß treu⸗wuͤnſchenden hertzen 
wallendes Gedicht (wo es anders alſo zubenamſen 
wuͤrdig iſt) auffzuſetzen / vngezweiffelt hoffende / Sie 
werden jhnen großguͤnſtig belieben laſſen / ſolches nicht 
allein mit gnaͤdigen Augen anzuſehen Sondern auch 

inführo mich ebenmaͤsſig mit deroſelben hohen gunſt 
eſtralen / vnd Ihrem Tugendhafften Hertzen feſt ein⸗ 
bilden / daß ich bin vnd verbleibe / 


Deroſelben 


In aller ſchuldigkeit 
Verpflichteter 


vnd 
Dienſtbegieriger / 


Georg Seger. M. 5. 


Je Fackel dieſer Welt war fertig zugebrauchen 
Die vor⸗gepflogne luſt / daß himmel, ſuͤſſe tauchen 
In den verliebten ſchoos der alten pflegerin ; 
Die Kohl⸗pech⸗ſchwartze nacht / der arbeit meiſterin / 
Theilt feyersabend auß Es fieng an auffzufuͤhren 
Sir de die Cynthia; den ſchatten muſten ſpuͤren 
ie Thaͤler / berg / gepuͤſch / der grünen Auen ziert; 

Es zogen wiederumb gen holtz die wilden thier⸗ 
Vnd wolt ſich alles gleich zur ruhe nun bereiten. 

Als auch der Schäffer meng’/ ſo / wie vor langen zeiten 
Sie ſchon gewohnet war / an den beruͤmten Strand / 
Der dich Prutenien ſcheidt von dem Pohler⸗ land / 

Zu lindrung jhrer ſorg' ſich haͤuffig niederlieſſen. 

Da dann auff manche weiß’ die liebes⸗luſt zu buͤſſen 
Ein jeder war bedacht: denn theils mit lauter flirt 
Verehrten dieſen ort der aber ſchalt den grim̃ 

Der ſtrengen Galache, dort Damon wolte ſterben / 

Weil er der Chloris gunſt nicht fuͤglich kont' erwerben! 
Dier klagt der Sylv ius Dorilen haͤrtigkeit⸗ 

Dort ward die Catharis vmb jhrer ſtrengigkeit 
Von Iityrus verflucht der Daphnıs hier erzehlet 
Waß feine Phillis macht⸗ dort Cloridan erwehlet 

Der Dulcimunden Lieb- vnd mehr dergleichen wort / 

So man vmb dieſe zeit bald hoͤrte hier / bald dort. 
Der ſchwegelt auff der Flöt / vnd dieſer auff dem Zincken / 
Der ſpielte feine Ceyr / bald hoͤrte man zur lincken 

Die ſingende Viol / dort ſaß im hohen rohr 

Mit allen ſeiten / ſpiel ein wohl beſtaltes Chor. 

Hier lieff man in die wett / dort jagten fie den dritten 

Bald ſaß ein runder hauff / vnd einer in der mitten / 
Der ſagte neue mehr / er redt von Spannien / 

Von Franckreich / Engelland / vnd Allemannien. 


In 


l 5 In dem ſie aber nun ſich dergeſtalt erfreuen / 
So komt ein Satyrus, der faͤhet an zu ſchrexen / 
„ DIE waren feine wort': — — 
1 Hört jhr Schäffer allzuſammen / 
a Die jhr hier an dieſem ſtrand 
| Dempfet eures Kummers flammen / . 
EN Leſchet der betruͤbnuͤs brand / Da 
1 Pan, hier dieſes ortes blitz / 
1 Fordert euch zu ſeinen Sitz. 
i JJ * 7:02 Als dieſes war erſchallt / 
Regt ſich die gange ſchaar vnd gieng zum nechſten Wald. 
1 Der bock⸗gefuͤßte Pan ſaß vnter einer eichen 
N! Er! Bedeckt mit gruͤnen mooß der tiſch der war ingleichen 
1 Von waaſen auffgebaut⸗ Er hat in feiner hand 
15 Den Stab daß krumme horn daß henget an der wand; 
Es lag dar auff dem tiſch die Floͤt' von ſieben roͤhren. 
Die Schäffer fingen an / wie braͤuchlich / jhn zuehren 
Auff ſeltzame manier / in dem fie dreymaͤhl ſich / 
Vor furcht vnd ſchrecken blaß / von weiten ſaͤuberlich . 
Mit halb⸗gebognem Leib gantz zu der erden neigten / 
Drauff ſie die willigkeit zu folgen ſo bezeigten / 
Das einer jhres thuns / ein ſehr⸗betagter Greiß 
Den Pan begruͤſſen muſt / auff ſelche art vnd weiß 
Wie hier geſchrieben ſteht: —. 
Pan, du Gott der puͤcch vnd Walder / Re 
Herr der armen ſchaͤffers⸗ leut / 
14 Dem die Welt auff ſein gethoͤn 
I Eilig muß zu dienſten ſtehn / 
Der durch ſeine kunſt⸗ ſchalmeyen 
Annoch bey der Goͤtter⸗ſchaar 
Ehr einleget allezeit / Der 


a 


Der des Phzbus Laut beſchaͤmet / 
Der die ſchon⸗verſchmachten Felder 
Kan durch einen hauch erneuen: 
Hier ſich dieſe zunfft bequemet 

Dir zu dienen jmmerdar. 
— Als dieſes war geſchehen / 

Da ſah' man fie drey ſchritt noch einſten fürder gehen / 
Drauff ſtund Pan ſelber auff / vnd redt in dieſer weiß. 

Liebſte diener vnd getreue / 

Ihr O tapffern ſchaͤffer / Ihr / 
Die der Himmel benedeye / 

Die ſtets dieſes lands revier 
Seh in voller bluͤthe ſtehen; 
Derer ruhm nie muß vergehen. 
Daß ich euch hab fordern laſſen / 

Iſt die uͤber⸗groſſe freud 
Vrſach / die jhr ſollet faſſen 

Vber der begebenheit / 
So ſich in den nechſten tagen 
Seltzam hatte zugetragen. 
Als die edlen Stunden⸗ zeiten 

Schon geſchieden tag vnd nacht; 
Als der Hahn durchs fluͤgel⸗ breiten 

Angezeigt die andre wacht / 
Hab ich mich / vom ſchlaff entbunden / 
Gleich auch raſch und wacker funden. 
Ich begunte zubeſteigen T/ 

Thaͤler vnd daß ebne Land / 

Joe Hoher 

Hoher berge zugeſchweigen / 

Biß ich kom an Weichſel⸗ ſtrand / 
Den ich mir vor andern allen 
3 beſuchen ließ gefallen. 

ber als ich kaum beruͤhret 

Hatte ſeines ſaumes haar / 
Vnd ein wenig fort⸗ ſpatzieret / 

Ward ich einer ſtimm gewar / 
Da ich hinter einer hecken 
Mich ſchnell wuſte zuverſtecken. 
Bald ſo hoͤrt ich grimmig klagen 

Den verfälfchten Zypripor / 
Vnd dann dieſe Worte ſagen: 

Soll ich denn nicht wie zuvor 
Können meine Fräffte brauchen? 
Wollen ſie dann gar verrauchen? 
Nein; es muß nun anders werden / 

Solte gleich der Goͤtter Thron 
Bald verfallen mit der Erden 

Dieſen uͤber⸗machten hohn 
Muß mein pfeil und bogen rechen / 
Solt gleich alles druͤber brechen. 

Ey / daß were ſchlecht gefochten / 

Daß brecht meiner ehr gefahr 
Wenn mich nun die Menſchen pochten / 

Da doch vor der Goͤtter ſchaar 
Nur auff bloſes augen⸗wincken 
Muſte zu der erden ſincken. 


Her / Ihr wohl⸗geſpitzten pfeile / 
Meine ſchrecken⸗volle macht / 
Die jhr noch vor kurtzer weile | 
Solcher viel zur demuth bracht / 
Nun / Nun macht auch kund der erden / 
Was da ſey / geſchoſſen werden. 
Conſtans hat mich ſchon verachtet 
Eine ſehr⸗geraume zeit / 
Nur nach ruhm vnd ehr getrachtet / 
Vnd dardurch ſich allbereit 
Meinem herrſcheriſchen bogen / 
Leider / gantz vnd gar entzogen. 
Ach ich moͤcht für zorn zuſpringen! 
Doch / waß hilfft mich dieſer grim? 
Wiedrumb zum gehorſam bringen / 
Diß iſt meiner rache ſtim: 
Wohl / Er ſol noch dieſe wochen 
Fuͤhlen / waß da heiſſe / pochen. 
Als nun ſolches wort vollendet 
Hatte dieſer grimme held / N 
Bald er ſich von dannen wendet 
Durch daß himmel ⸗ weite feld / 
Machte / das in kurtzen tagen 
Schon muſt über Liebe klagen 
Conttans, der die hohen ſpitzen 
Deß gehoͤrnten Helicon 
Vormals pflegte zubeſitzen / 
deſſen loͤbliche Perſon 


Holl 

Holl⸗ vnd Welſch⸗ land hat geliebet / 
Deſſen abzug ſehr betruͤbet 1 
Franckreich / dieſer hat ſich eben 

Einer edlen Schaͤfferin / 
So Benigna heiſt / ergeben / 

Welcher hoch⸗ begabter Sinn / 
Wohl ein wunder hier auff erden 
Billich kan genennet werden. 
Weil denn nun in euren orden 

Dieſer edle Schaͤffers⸗Mann 
Einer von den hoͤchſten worden / 

Sol ſich / bey dem ſchwerſten bann / 
Auß euch Feiner vnterſtehen 
Vngewuͤnſcht von hier zu gehen. 

Bald fie mit folgendem erfuͤlten dis geheiß. 


Zweyfache Wandel Reime. 
A BE Euch ewig jhr edelen Hertzen / 
LEBE in freuden / 
Je BE einander mit froͤlichen kuͤſſen / 
SVE des hoͤchſten mildreichende hand / 
O Be dieſelbe zu Waſſer vnd Land / 
CEE / vnd ſehet Kinds kinder erſpriſſen / 
LEBET ohn leiden / 
ABE Euch taglich in ſtetigem ſchertzen. 

